તોરવાણેએ વધુમાં જણાવ્યું કે, “અમૂલ ખાતરી કરશે કે THR માટે વપરાતી દરેક વસ્તુની ગુણવત્તા નિર્ધારિત ધોરણ મુજબની હોય. દર વર્ષે રાજ્ય સરકાર લગભગ 600 કરોડ રૂપિયાનો 6,000 મેટ્રીક ટન ખાદ્યપદાર્થનો જથ્થો ખરીદશે. આ યોજના આગામી 10 વર્ષ માટે છે.” 2016-17માં ‘દૂધ સંજીવની યોજના’ અંતર્ગત અમૂલે સ્કૂલે જતા બાળકોને પેશ્ચૂરાઈઝ્ડ હોમોજિનાઈઝ્ડ પોષક તત્વોવાળું ફ્લેવર્ડ દૂધ આપવાની શરૂઆત કરી છે. આ પ્રોગ્રામ હેઠળ અમૂલે 12,000 સ્કૂલ અને 16,000 આંગણવાડીના 24.5 લાખ લાભાર્થીઓને આવરી લીધા છે. રાજ્યભરના આ લાભાર્થીઓને દરરોજ સાડા ત્રણ લાખ લિટર દૂધનો સપ્લાય થાય છે.